དེ་རིང་ང་ཚོས་སོ་སོའི་དགྲ་བོར་བརྩི་བའི་མི་རྣམས་གཏན་དུ་དེ་ལྟར་གནས་ངེས་མིན་ལ།དེ་ནི་ང་ཚོའི་གཉེན་གྱི་ཕྱོགས་ལའང་གཅིག་མཚུངས་ཡིན།དེར་མ་ཟད་སྐབས་རེ་གཉེན་གྱི་ཕྱོགས་ལ་ང་ཚོའི་ཚོར་སྣང་གིས།དཔེར་ན་ཆགས་ཞེན་ལྟ་བུས་ང་ཚོར་དཀའ་ངལ་བཟོ་སྲིད།ཆབས་ཅིག་སྐབས་རེ་དགྲ་དང་འབྲེལ་གཏུགས་བྱེད་པས།གཅིག་བྱས་ན་ང་ཚོར་སྟོབས་ཤུགས་སྦྱིན་པ་དང་སྤྱང་གྲུང་ལྡན་པར་གྱུར་ཏེ།ཁེ་ཕན་འཐོབ་སྲིད།དེ་ལྟའི་རྙོག་འཛིངས་ལ་བསམ་ཞིབ་བྱེད་པས།གང་ལྟར་མི་དེ་དག་ཚོ་ཁག་གསུམ་པའམ་དང་པོའི་ཁོངས་མི་གང་ཡིན་ཀྱང་།ཐལ་ཆ་ཆེ་བའི་སྒོ་ནས་གཞན་ལ་འབྲེལ་གཏུགས་བྱེད་པའི་ཕན་མེད་ཀྱི་རང་བཞིན་ཐོག་རང་ལ་བསམ་ཞིབ་ནན་པོ་བྱེད་དུ་འཇུག་གི་ཡོད།ནམ་ཞིག་གཞན་ལ་འབྲེལ་གཏུགས་བྱེད་སྟངས་འདིས་གཞན་ལ་སེམས་ཁུར་བྱ་རྒྱུ་གོང་འཕེལ་གཏོང་བའི་རང་གི་ནུས་པ་ཇེ་ཆུང་དུ་གཏོང་བ་དང་རང་གི་སེམས་ཀྱི་ཞི་བདེར་ཤུགས་རྐྱེན་ངན་པ་ཞིག་ལྡན་པ་རང་གིས་མཐོང་བ་ན།ཐལ་ཆ་ཆེ་བའི་རང་གི་ཚོར་སྣང་ཤུགས་ཆུང་དུ་གཏོང་ཐབས་བྱེད་དགོས།སྐབས་ཤིག་ལ་དམིགས་ཡུལ་ནི།རང་གིས་ཉེ་རིང་གི་སྒོ་ནས་མི་རྣམས་སྡེ་ཚན་དུ་ཕྱེས་པ་བཞིན་དགྲ་དང་གཉེན་གྱི་འདུ་ཤེས་མེད་པར།གཞི་རྩའི་འདྲ་མཉམ་གྱི་ཆ་ནས་སྤུན་ཟླ་མི་རིགས་གཅིག་གྱུར་ཡིན་པ་རང་གིས་ངོས་འཛིན་བྱས་ནས།གཞན་ལ་འབྲེལ་བ་བྱེད་ཐུབ་པ་ཡོང་གི་ཡོད།